Top Delaware Industrial & Mechanical Engineering Doctorate Degrees & Graduate Programs 2019+
Delaware Doctorate and PhD Programs in Industrial & Mechanical Engineering Survé dreig OBK wéér | Netwerk24
SAKP-hoë en dogter (6) in hul huis afgemaai
’n 44-jarige SAKP-distriksekretaris en sy sesjarige dogter is Woensdagaand in Mfuleni in Kaapstad in hul huis doodgeskiet.
Real Madrid stel vrouespan bekend
Die Spaanse sokkerreus Real Madrid het uiteindelik sy eie vrouespan bekendgestel – ’n besluit wat as baie positief beskou word.
Haar noue saamleef met diere en die eindelose wildernis in Kenia en Uganda het die keramiekkunstenaar Ann Marais se grootwordjare gekenmerk.
Deur Elvira Wood 16 Oktober 2019 10:53
Iqbal SurvéFoto: Argief
Iqbal Survé se Ayo Technology het vroeg Woensdagoggend uitgevaar teenoor Lindiwe Dlamini, waarnemende regshoof van die Openbare Beleggingskorporasie (OBK), oor haar uitlatings Dinsdag oor die maatskappy.
Dlamini het aan die parlement se staande komitee oor finansies gesê bewerings word nou ondersoek dat Survé se Sekunjalo-groep, wat ’n onregstreekse belang in Ayo het, planne het om die bate waarin die OBK belê het, te verkoop.
Die moontlikheid word ook oorweeg om vir die likwidasie van Sekunjalo aansoek te doen om die sowat R1 miljard terug te kry wat die OBK vroeër aan Sekunjalo geleen het om Independent Media te koop.
Ayo sê in ’n verklaring op die JSE se nuusdiens Sens hy “is ’n Suid-Afrikaanse maatskappy en werk onder die wette van Suid-Afrika en sal dieselfde proses as enige ander maatskappy moet volg wat fondse buite die land wil oordra deur aansoek vir goedkeuring by die Reserwebank te doen.
“Ayo wil bevestig dat hy nie ’n aansoek by die Reserwebank gedoen het om fondse na die buiteland oor te plaas nie en is ook nie van plan om dit te doen nie.
“Ayo het via sy prokureurs ’n brief aan die OBK gestuur met besonderhede van die verskillende rekeninge asook rekeningnommers van Suid-Afrikaanse banke waarin die fondse beskikbaar is,” lui die verklaring.
Fin24 berig dat Survé Dlamini 24 uur gegee het om “haar valshede in die openbaar reg te stel”.
Hy het verder gedreig dat sy groep “gepaste stappe sal doen” indien sy nie aan sy spertyd voldoen nie.
“Om te sê daar is enige basis waarop die OBK Sekunjalo kan likwideer, is bedrieglik, roekeloos en daarop gemik om ons besigheid te vernietig en te destabiliseer.
“Die opmerkings van vandag en die FSCA-aanval van verlede week hou verband met mekaar en is doelbewus ontwerp om Sekunjalo en myself maksimum skade te berokken,” sê Survé Dinsdagmiddag in ’n verklaring.
Om te sê daar is enige basis waarop die OBK Sekunjalo kan likwideer, is bedrieglik, roekeloos en daarop gemik om ons besigheid te vernietig en te destabiliseer.
Die Gedragsowerheid vir die Finansiële Sektor (FSCA) het Woensdag ’n klopjag op die kantore van Sekunjalo in Kaapstad uitgevoer.
Survé het reeds aangedui hy gaan die FSCA hof toe neem vir ’n “blatante misbruik van mag”. Hy eis ook skadevergoeding.
Survé het Sondag in ’n artikel wat dié groep aanlyn gepubliseer het, gesê dat hy “bewyse” het dat Pravin Gordhan, minister van openbare ondernemings, probeer om die kommissie van ondersoek na gebeure by die OBK te beïnvloed en dat hy wil hê die kommissie moet “nadelige bevindinge” maak oor sy maatskappye.
Volgens hom het Gordhan deel daarin gehad om toestemming vir die klopjag te gee. Gordhan en regter Lex Mpati, voorsitter van die kommissie, het reeds dié beweringe heftig ontken.
Daar word vermoed dat die klopjag verband hou met ’n ondersoek na die OBK se belegging in Ayo.
Daar is beweringe dat markte gemanipuleer is om ’n veel hoër waarde aan Ayo te heg as wat dit werklik was voordat die OBK oorreed is om daarin te belê.
Die OBK het in Desember 2017 R4,3 miljard in dié maatskappy belê toe dit op die JSE genoteer is.
Die OBK het destyds R43 per aandeel vir Ayo betaal. Dit verhandel tans op die JSE teen R5,60 per aandeel.
Meer oor: Independent Media. | African Equity Empowerment Investments (Aeei) | Ayo Technology Solutions | Iqbal Survé | Korrupsie | Obk-Kommissie | Obk-Ondersoek | Openbare Beleggingskorporasie